П Р О Т О К О Л

№19

На 23.10.2023г. от 15:00 часа се проведе заседание на Общинска Избирателна Комисия Стражица.

Присъстваха: Марияна Кръстева, Искра Стефанова, Мария Дякова, Пламен Петров, Стела Соколова, Клара Трифонова, Боянка Николова, Деница Иванова, Елена Йорданова, Илияна Петрова и Петя Пейкова.

Председателят г-жа Марияна Кръстева откри заседанието и предложи да се проведе при следния

Д Н Е В Е Н Р Е Д:

1. Проект на решение за промяна на СИК на територията на община Стражица.

Докладва: Кл. Трифонова

2. Разни.

Дневният ред не беше допълнен с нови предложения и се подложи на гласуване.

Гласували: 11 членове на ОИК:

„ЗА“ – 11 (Марияна Кръстева, Искра Стефанова, Мария Дякова, Пламен Петров, Стела Соколова, Клара Трифонова, Боянка Николова, Деница Иванова, Елена Йорданова, Илияна Петрова и Петя Пейкова.)

„ПРОТИВ“ – няма.

ПРЕДС. МАРИЯНА КРЪСТЕВА: Дневният ред беше приет единодушно.

ПО ТОЧКА ПЪРВА: Проект на решение за промяна на СИК на територията на община Стражица.

ПРЕДС. МАРИЯНА КРЪСТЕВА: Влизаме в хипотезата на чл. 85, ал. 5 от Изборния кодекс „При отмяна на решение за отхвърляне общинската избирателна комисия постановява ново решение, което приема с мнозинство повече от половината от членовете и“.

КЛАРА ТРИФОНОВА СЕКРЕТАР: Колеги, ще подкрепя такъв проект на решение, не защото, че не мисля че първия вариант, който сме постановили е правилния, а защото считам , че натиска и напрежението което поражда това решение в комисията трябва да спре. Остават две седмици до края на изборния процес и нека тези задкулисни уговорки и шушукане да спрат. Също така и членове на комисията да престанат да бъдат „заплашвани“ под различни форми.

ПРЕДС. МАРИЯНА КРЪСТЕВА: Предлагам това да са последните спорове сред нас, породени от външни фактори.

ПРОЕКТ НА РЕШЕНИЕ

№74-МИ  
 Стражица, 23.10.2023

ОТНОСНО: предложение за промяна на СИК на територията на община Стражица.

На 06.10.2023 г. е постъпило предложение от Д.  Б.  – упълномощен представител на ПП „ГЕРБ“, с което е направено предложение за замяна в състава на СИК № 043100023, като на мястото на назначения за председател Петър Стоянов Петров се предлага да бъде назначена Тони Тодорова Цветанова.

На проведено на 13.10.2023 г. заседание ОИК – Стражица, е разгледала постъпилото заявление, като при предложения проект на решение в резултат на проведеното гласуване е постановено решение по смисъла на чл. 85, ал. 4 ИК – решение за отхвърляне поради липса на мнозинство.

Предвид тези факти Централната избирателна комисия връща преписката  на ОИК – Стражица за ново произнасяне с мотиви, че по отношение на искания на политически субекти за замяна на членове на СИК, назначени по техни предложения, чл. 51, ал. 2 ИК следва да се тълкува разширително, без да е необходимо съответните партии и коалиции да представят и документи, удостоверяващи наличието на обстоятелства по чл. 51, ал. 2 ИК.

Предвид изложеното и на основание чл. 87, ал. 1, т. 5 и т. 6  от Изборния кодекс, Общинска избирателна комисия Стражица

**Р Е Ш И:**

ОСВОБОЖДАВА: ПЕТЪР СТОЯНОВ ПЕТРОВ, ЕГН, като Председател на СИК № 0431 00 023 с. Ново Градище.

НАЗНАЧАВА: ТОНИ ТОДОРОВА ЦВЕТАНОВА, ЕГН, като Председател на СИК № 0431 00 023 с. Ново Градище.

На назначения член на СИК да се издаде удостоверение.

Решението подлежи на обжалване в тридневен срок от неговото обявяване пред ЦИК.

ПРЕДС. МАРИЯНА КРЪСТЕВА: Който е съгласен моля да гласува:

„ЗА“ – 8 гласа

„ПРОТИВ“ – 3 гласа

Решението е прието.

Това решение става 74-МИ

ПО ТОЧКА ВТОРА: Разни.

Беше обсъдено разпределението на членовете във връзка с предстоящото обучение на секционните избирателни комисии.

Дежурни остават г-жа Мария Дякова и г-жа Елена Йорданова.

Поради изчерпване на дневния ред заседанието беше закрито в 15:20 часа.

ПРЕДСЕДАТЕЛ: СЕКРЕТАР:

Марияна Кръстева Клара Трифонова-Иванова